ai4bharat/Pralekha huggingface dataset:
पंतप्रधान कार्यालय
तामिळनाडूमध्ये तरुण मुलींचा बुडून मृत्यू झाल्याबद्दल पंतप्रधानांनी व्यक्त केला शोक
तामिळनाडूतील कुड्डालोर येथे तरुण मुलींचा बुडून मृत्यू झाल्याबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
"तामिळनाडूच्या कुड्डालोरमध्ये तरुण मुलींचा बुडून मृत्यू झाल्याच्या घटनेमुळे मी दु:खी आहे. या दु:खाच्या काळात माझ्या शोकसंवेदना शोकाकुल कुटुंबांसोबत आहेत, असे पंतप्रधानांनी आपल्या ट्वीटमध्ये म्हटले आहे.
पंतप्रधान कार्यालय
जागतिक शांततेसाठी 3 फेब्रुवारी रोजी आयोजित कृष्णगुरु एकनाम आखाडा कीर्तनात पंतप्रधान होणार सहभागी
नवी दिल्ली, 1 फेब्रुवारी 2023
पंतप्रधान नरेंद्र मोदी बारपेटा, आसाम येथे जागतिक शांततेसाठी 3 फेब्रुवारी रोजी आयोजित कृष्णगुरु एकनाम आखाडा कीर्तनात संध्याकाळी 4:30 वाजता दूरदृश्य प्रणालीच्या माध्यमातून सहभागी होणार आहेत. पंतप्रधान कृष्णगुरु सेवाश्रमाच्या भाविकांना याप्रसंगी संबोधित करणार आहेत.
परमगुरु कृष्णगुरु ईश्वर यांनी आसाममधील बारपेट येथील नास्तरा या गावी 1974 मध्ये कृष्णगुरु सेवाश्रमाची स्थापना केली. ते महान वैष्णव संत श्री शंकरदेवांचे अनुयायी असलेल्या महावैष्णव मनोहरदेवांचे नववे अनुयायी आहेत. जागतिक शांततेसाठी कृष्णगुरु एकनाम अखंड कीर्तन या महिनाभर चालणाऱ्या कीर्तनाला 6 जानेवारीपासून कृष्णगुरु सेवाश्रम येथे आरंभ होणार आहे.S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
प्रधानमंत्री भारतीय जनौषधी परीयोजनेने गरीब आणि मध्यम वर्गीयांसाठी लक्षणीय बचत सुनिश्चित केली आहे: पंतप्रधान नरेंद्र मोदी
नवी दिल्ली, 19 एप्रिल 2023
G20 शिष्टमंडळाने पंतप्रधान भारतीय जनऔषधी योजना केंद्राला भेट दिल्याबद्दल, पंतप्रधान नरेंद्र मोदी यांनी आनंद व्यक्त केला आहे.
केंद्रीय मंत्री डॉ. मनसुख मांडवीय यांच्या ट्वीटला उत्तर देताना पंतप्रधानांनी ट्वीट केले आहे”
“प्रधानमंत्री भारतीय जनौषधी योजना हा एक महत्वाचा उपक्रम असून, परवडणारी आरोग्य सेवा सुनिश्चित करणे, हे त्याचे उद्दिष्ट आहे. या योजनेने गरीब आणि मध्यम वर्गीयांसाठी लक्षणीय बचत सुनिश्चित केली आहे. G-20 च्या सन्माननीय प्रतिनिधींना या योजनेचे विविध पैलू जाणून घेण्याची संधी मिळाली, हे पाहून आनंद झाला."
G.Chippalkatti/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मंत्रिमंडळ
एनबीएफसी/एचएफसी वरील तरलतेचा ताण कमी करण्यासाठीच्या विशेष तरलता योजनेला केंद्रीय मंत्रिमंडळाची मंजुरी
नवी दिल्ली, 20 मे 2020
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, NBFCs म्हणजेच बिगर बँकिंग वित्तीय संस्था आणि HFCs म्हणजेच गृहनिर्माण वित्तीय संस्थांना भेडसावत असलेली तरलतेची समस्या दूर करण्यासाठी अर्थमंत्रालयाने प्रस्तावित केलेल्या विशेष तरलता योजनेला मंजुरी देण्यात आली.
वित्तीय परिणाम :
या योजनेमुळे केंद्र सरकारला 5 कोटी रुपयांचा खर्च येणार असून “विशिष्ट उद्दिष्ट वाहक”  मध्ये थेट इक्विटी योगदान म्हणून सरकार हा निधी देईल. त्यापलीकडे, यातील हमी रक्कम जोपर्यंत मागितली जात नाही, तोपर्यंत सरकारकडे इतर कोणतीही आर्थिक जबाबदारी असणार नाही. मात्र, हमी रक्कम मागितली गेल्यास, या हमीवरच्या मर्यादेनुसार जेवढी बुडीत रक्कम असेल, तेवढ्याच रकमेची सरकारचीही जबाबदारी असेल. एकूण हमीची मर्यादा 30,000 कोटी रुपये निश्चित करण्यात आली आहे, ही मर्यादा गरजेनुसार वाढवली जाऊ शकेल.
योजनेची सविस्तर माहिती :
बिगर बँकिंग वित्तीय संस्था आणि गृहनिर्माण वित्तीय संस्थांना सध्या तरलता म्हणजे रोख पैशांच्या तुटवड्याची समस्या भेडसावत असून ही समस्या दूर करण्यासाठी सरकारने या योजनेचा आराखडा तयार केला आहे. त्यानुसार तणावाखाली असलेल्या मालमत्ता निधीचे व्यवस्थापन करण्यासाठी एक SPV स्थापन केले जाईल. या SPV च्या सिक्युरिटीची हमी केंद्र सरकार घेईल आणि केवळ रिझर्व बँक त्या खरेदी करू शकेल. अशा सिक्युरिटीजच्या विक्रीची प्रक्रिया SPV मार्फत केली जाईल, ज्यातून मिळालेल्या निधीद्वारे NBFCs/HFCs ना अल्पमुदतीची कर्जे घेता येतील. या योजनेची अंमलबजावणी वित्तीय सेवा विभागामार्फत केली जाईल.
अंमलबजावणीचे वेळापत्रक :
एका मोठ्या सार्वजनिक बँकेद्वारे, तणावाखालील संपत्ती निधीचे व्यवस्थापन करण्यासाठी SPV स्थापन केले जाईल, ज्याद्वारे, सरकारकडून व्याजयुक्त विशेष सिक्युरिटी जारी केली जाईल जी केवळ रिझर्व बँक विकत घेऊ शकेल. हे SPV, गरजेनुसार,सिक्युरिटीज जारी करतील, मात्र, सिक्युरिटीज 30,000 कोटी रुपयांपेक्षा जास्त किमतीच्या नसतील. या सिक्युरिटीज ची खरेदी रिझर्व बँक करेल आणि पुढची प्रक्रिया करेल. त्यानुसार, SPV छोट्या मुदतीची  रोखे खरेदी NBFCs/HFCs मधून करू शकेल.
परिणाम:
आधीच्या अंशतः पतहमी योजनेच्या ऐवजी, ही योजना आणण्यात आली असून, NBFC ना त्यांची मालमत्ता तशीच ठेवून निधी उपलब्ध होईल. या योजनेमुळे NBFC ना, बॉंडमध्ये गुंतवणूक श्रेणी किंवा चांगले मानाकन मिळू शकेल. तसेच बिगर बँकिग क्षेत्राकडून निधीचा ओघ वाढवण्यास मदत होईल
लाभ :
ही योजना 2020-21 च्या अर्थसंकल्पात घोषित करण्यात आली होती. NBFCs/HFCs ना अतिरिक्त तरलता सुविधा देण्यासाठी उपयुक्त ठरेल. केंद्र सरकार आणि आरबीआय यांनी बाजारात तरलता आणण्यासाठी केलेल्या प्रयत्नांना ही पूरक ठरेल. NBFCs/HFCs/MFls. यांना ऋण देण्यात सक्षम केल्यामुळे खऱ्या अर्थव्यवस्थेला मदत मिळेल
पार्श्वभूमी:
ही योजना 2020-21 च्या अर्थसंकल्पात घोषित करण्यात आली होती. NBFCs/HFCs ना अतिरिक्त तरलता सुविधा देण्यासाठी अंशतः अंशतः पतहमी योजनेच्या ऐवजी ही योजना आणण्यात आली आहे. कोविड-19 मुळे निर्माण झालेल्या परिस्थितीच्या पार्श्वभूमीवर वित्तीय स्थैर्य आणण्यासाठी या योजनेला त्वरित मंजुरी मिळणे आवश्यक होते.
आर्थिक व्यवहार विषयक मंत्रिमंडळ समिती
2021-22 साठी फॉस्फेटिक आणि पोटॅसिक  खतांसाठी पोषक तत्वांवर आधारित अनुदान  दरांना केंद्रीय मंत्रिमंडळाची मान्यता
नवी दिल्ली, 16 जून 2021
पंतप्रधान श्री. नरेंद्र मोदी यांच्या अध्यक्षतेखालील आर्थिक व्यवहारविषयक मंत्रिमंडळ समितीने  खतांसाठी 2021-22 या वर्षासाठी पोषक तत्वावर आधारित अनुदान दर निश्चित करण्यासंदर्भातील खते विभागाच्या प्रस्तावाला मान्यता दिली. . अधिसूचनेच्या तारखेपासून लागू झालेले पोषक तत्वावर आधारित मंजूर अनुदान दर खालीलप्रमाणे आहेतः
|
|
प्रति किलोग्रामसाठी अनुदान दर 
|
|
एन 
|
|
पी 
|
|
के 
|
|
एस 
|
|
18.789
|
|
45.323
|
|
10.116
|
|
2.374
खते उत्पादक / आयातदारांमार्फत युरिया आणि पी अँड के खतांच्या 22 श्रेणी  केंद्र सरकार शेतकऱ्यांना अनुदानित किंमतीत उपलब्ध करुन देत आहे.पी अँड के खतांवरील अनुदान एनबीएस म्हणजेच पोषक तत्वांवर आधारित अनुदान योजनेद्वारे दिली जात आहे. ही योजना 01.04.2010 पासून लागू आहे. शेतकरी स्नेही दृष्टिकोनानुसार, शेतकर्यांना परवडणाऱ्या किंमतीत पी अँड के खतांची उपलब्धता सुनिश्चित करण्यासाठी सरकार वचनबद्ध आहे.एनबीएस दरानुसार खत कंपन्यांना अनुदान दिले जाते जेणेकरून ,ते शेतकऱ्यांना परवडणाऱ्या किंमतीत खत उपलब्ध करुन देतील.
गेल्या काही महिन्यांत, डीएपी आणि अन्य पी अँड के खतांच्या कच्च्या मालाच्या आंतरराष्ट्रीय किंमती मोठ्या प्रमाणात वाढल्या आहेत.आंतरराष्ट्रीय बाजारात तयार डीएपी इत्यादीच्या किंमतीतही वाढ झाली आहे. सुरुवातीला कंपन्यांनी भारतातील डीएपीच्या किंमती वाढवल्या नव्हत्या, परंतु काही कंपन्यांनी या आर्थिक वर्षाच्या सुरूवातीला डीएपीच्या किंमतीत वाढ केली.
सरकारही शेतकर्यांच्या चिंतेबाबत पूर्णपणे संवेदनशील आहे आणि पी अँड के खतांच्या  वाढलेल्या किंमतीचा फटका शेतकरी समुदायाला बसू नये यासाठी या परिस्थितीवर नियंत्रण ठेवण्याच्या दृष्टीने, सरकारने यापूर्वीच पावले उचलली आहेत. या अनुषंगाने उचललेले पहिले पाऊल म्हणजे, शेतकऱ्यांना आवश्यक खतांची पुरेशी उपलब्धता बाजारात व्हावी हे सुनिश्चित करण्याचे निर्देश सर्व खत कंपन्यांना सरकारने दिले आहेत. सरकारकडून देशातील खतांच्या उपलब्धतेवर देखरेख ठेवली जात आहे.
डीएपीच्या किंमतींच्या संदर्भात सरकारने, सर्व खत कंपन्यांना डीएपी इत्यादीच्या जुन्या साठ्याची विक्री जुन्या किंमतीवरच करण्यास सांगितले आहे. याव्यतिरिक्त, कोविड महामारीच्या अचानक आलेल्या दुसऱ्या लाटे दरम्यान देश आणि देशाचे नागरिक  अभूतपूर्व काळातून जात आहेत याची सरकारला जाणीव आहे. कोविड - 19 महामारीच्या काळात लोकांना येणाऱ्या अडचणी लक्षात घेऊन भारत सरकारने यापूर्वीच विविध विशेष पॅकेजेस जाहीर केली आहेत. अशाच प्रकारे, भारतातात डीएपीच्या किंमतींमुळे निर्माण झालेली असामान्य परिस्थिती आणि शेतकर्यांचा त्रास समजून घेत, केंद्र सरकारने शेतकऱ्यांना विशेष पॅकेज म्हणून एनबीएस योजनेंतर्गत अनुदान दरात वाढ केली आहे ज्यामुळे शेतकऱ्यांसाठी डीएपीची कमाल किरकोळ किंमत  चालू खरीप हंगामापर्यंत गेल्या वर्षीच्या पातळीवर ठेवता येईल. शेतकर्यांचा त्रास कमी करण्यासाठी कोविड -19 पॅकेज सारखीच ही एक-वेळची म्हणून उपायोजना करण्यात आली आहे. काही महिन्यांत आंतरराष्ट्रीय किंमती खाली येतील असा अंदाज व्यक्त केल्यानुसार, केंद्र सरकार त्यानुसार परिस्थितीचा आढावा घेईल आणि त्या त्या वेळी अनुदान दराबाबत निर्णय घेईल. या व्यवस्थेसाठी अतिरिक्त अनुदानाचा अंदाजे भार सुमारे 14,775 कोटी रुपये असेल.Jaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 201.32 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 5.89 कोटींपेक्षा अधिक मात्रा शिल्लक आणि लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून ,2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहीमेच्या सार्वत्रिकीकरणाच्या नवीन टप्प्यात,केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,01,32,02,325
|
|
BALANCE AVAILABLE
|
|
5,89,75,860
आतापर्यंत भारत सरकारने राज्य/केंद्रशासित प्रदेशांना लसीच्या 201.32 कोटींहून अधिक  मात्रांचा  आणि थेट राज्य खरेदी श्रेणी द्वारे पुरवठा केला आहे.
कोविड प्रतिबंधक लसीच्या न वापरलेल्या 5.89 कोटींहून  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
गृह मंत्रालय
वाराणसी येथे काशी-तमिळ संगमम कार्यक्रमाच्या समारोप समारंभाला आज केंद्रीय गृह आणि सहकार मंत्री अमित शहा प्रमुख पाहुणे म्हणून उपस्थित
काशी तमिळ संगममचे आयोजन करून, पंतप्रधान नरेंद्र मोदी यांनी स्वातंत्र्याच्या अमृत महोत्सवी वर्षात भारताच्या सांस्कृतिक एकात्मतेच्या पुनरुज्जीवनासाठी उत्तम प्रयत्न केला आहे
भारत हा भू -सांस्कृतिक देश आहे आणि आपल्या एकात्मतेचा आधार ही आपली संस्कृती आहे, पंतप्रधान नरेंद्र मोदी यांनी काशी तमिळ संगममच्या माध्यमातून अनेक शतकानंतर या संस्कृतींना जोडण्याचे कार्य केले आहे
नवी दिल्ली, 16 डिसेंबर 2022
केंद्रीय गृह आणि सहकार मंत्री अमित शहा आज वाराणसी येथे काशी-तमिळ संगमम कार्यक्रमाच्या समारोप समारंभाला प्रमुख पाहुणे म्हणून उपस्थित होते. उत्तर प्रदेशचे मुख्यमंत्री योगी आदित्यनाथ, तामिळनाडूचे राज्यपाल आर एन रवी, केंद्रीय शिक्षण मंत्री धर्मेंद्र प्रधान, केंद्रीय संस्कृती मंत्री जी. किशन रेड्डी आणि केंद्रीय माहिती आणि प्रसारण राज्यमंत्री एल मुरुगन आणि इतर अनेक मान्यवर यावेळी उपस्थित होते.
पंतप्रधान नरेंद्र मोदी यांच्या दृष्टिकोनातून साकार झालेल्या काशी-तमिळ संगममचा आज एक प्रकारे समारोप होत आहे, पण ही इतिश्री नसून ही भारतीय संस्कृतीच्या दोन शिखरांच्या, म्हणजे, जगभरात ओळखले जाणारे काशी शहर आणि तमिळनाडूची संस्कृती, तत्त्वज्ञान, भाषा, ज्ञान यांच्या सांस्कृतिक मिलनाची सुरुवात आहे , असे अमित शाह यांनी आपल्या भाषणात सांगितले.
गृहमंत्री अमित शहा म्हणाले की, हे प्रयत्न स्वातंत्र्यानंतर लगेचच व्हायला हवे होते; कारण गुलामगिरीच्या प्रदीर्घ काळाने आपली सांस्कृतिक एकता, वारशाची विविधता आणि संस्कृतींमधील भारतीयत्वाचे सत्व डागाळले गेले होते. त्यामुळे त्याचे पुनरूज्जीवन होणे आवश्यक होते. शहा पुढे म्हणाले की,काशी तमिळ संगममचे आयोजन करून पंतप्रधान नरेंद्र मोदी यांनी स्वातंत्र्याच्या अमृत महोत्सवाच्या वर्षात भारतीय सांस्कृतिक एकात्मतेचे पुनरुज्जीवन करण्याचा प्रयत्न केला आहे.
केंद्रीय गृहमंत्री म्हणाले की, भारत हा अनेक संस्कृती, भाषा, बोली आणि कला असलेला देश आहे, परंतु त्याचा आत्मा एक आहे. ते म्हणाले की, जगातील सर्व देश भू-राजकीय कारणांच्या आधारे निर्माण झाले आहेत, परंतु भू-संस्कृती, वारसा आणि संस्कृतीच्या आधारावर वसलेले भारत हे एकमेव राष्ट्र आहे. मंत्री अमित शहा म्हणाले की, वैविध्यपूर्ण संस्कृती हा आपल्या देशाच्या एकतेचा पाया आहे आणि पंतप्रधान नरेंद्र मोदी यांनी काशी-तमिळ संगमच्या माध्यमातून आपल्या देशातील संस्कृतींना जोडण्याचा प्रयत्न केला आहे, हे कार्य सदैव सुरू राहील.
अमित शहा म्हणाले की, स्वातंत्र्यानंतर एक काळ असा आला जेव्हा भारताच्या सांस्कृतिक एकात्मतेमध्ये विष कालवले जात होते आणि एकाच देशातील दोन समाजांमध्ये भिन्न विचारांच्या माध्यमातून फूट पाडण्याचे प्रयत्न सुरू होते. असे सांगून शहा म्हणाले की, आता ‘एक भारत, श्रेष्ठ भारत’ निर्माण करण्याची वेळ आली आहे आणि ते भारताच्या सांस्कृतिक एकतेतूनच साध्य होऊ शकते. ते म्हणाले की, या कार्यक्रमामुळे भारतीय संस्कृतीच्या दोन शिखरांमध्ये एक सेतू निर्माण होण्यास मदत झाली आहे. आता अंतरे मिटली आहेत आणि इथूनच भारताच्या सांस्कृतिक पुनर्जागरणाची सुरुवात होणार आहे.
S.Kakade/Sonal C/Suvarna/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
ईशान्य क्षेत्र विकास मंत्रालय
टोक्यो ऑलिम्पिकमध्ये भारतासाठी लव्हलिना बोर्गोहेनचे पदक निश्चित
ईशान्येकडील क्रीडा आणि शारीरिक तंदुरुस्तीची संस्कृती भारतासाठी अत्यंत लाभदायक - जी. किशन रेड्डी
नवी दिल्ली, 30 जुलै 2021
ईशान्य क्षेत्र विकास, पर्यटन आणि संस्कृती मंत्री जी.किशन रेड्डी म्हणाले की, ईशान्येकडील राज्यांमध्ये क्रीडा आणि शारीरिक तंदुरुस्तीसाठीच्या उपक्रमांसाठी असलेला उत्साह हा सर्वश्रुत आहे. ईशान्य क्षेत्र विकास मंत्री होण्यापूर्वी मी केलेल्या या सुंदर भूमीच्या प्रवासातूनच हे जाणवले आहे.
आता लव्हलिना बोर्गोहेनने टोक्यो ऑलिम्पिकमध्ये भारतासाठी दुसरे पदक निश्चित केले असून तिने माजी विश्वविजेती असलेल्या खेळाडूचा पराभव केल्यानंतर,माझे हृदय अभिमामाने भरून गेले. प्रत्येक आसामी नागरिकांसाठीच केवळ नव्हे तर माझ्याप्रमाणेच प्रत्येक भारतीयासाठी हा आनंददायी क्षण आहे. गोलाघाट जिल्ह्यातील बारो मुखिया गावातील एका तरुणीला टोक्यो ऑलिम्पिकच्या व्यासपीठावर पाहताना मला अत्यंत आनंद होतो.
यापूर्वी मंत्र्यांनी ट्विट केले होते की, “टोक्यो 2020 मध्ये महिलांच्या वेल्टरवेट गटात उपांत्य फेरीत प्रवेश केल्याबद्दल मुष्टियोद्धा लव्हलिना बोर्गोहेनचे अभिनंदन. ऑलिम्पिकसाठी पात्र होणारी आणि आता टोक्यो 2020 मध्ये भारतासाठी पदक निश्चित करणारी ती आसामची पहिली महिला मुष्टियोद्धा आहे''.
लव्हलिनाची लढाऊ वृत्ती आणि कधीही-हार न मानण्याची वृत्ती सर्वश्रुत आहे.लॉकडाऊन दरम्यान आण बर्याच जणांनी गॅस सिलिंडरसह प्रशिक्षण घेत असलेली लव्हलिना पाहिली आहे.
पंतप्रधान नेहमी उल्लेख करतात ती ही नारी शक्ती आहे आणि आपल्याला याचा सोहळा करायला हवा.लव्हलिनाचा प्रवास पुढील आठवड्यात होणाऱ्या उपांत्य फेरीपर्यंत पोहोचला आहे.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
PIB Headquarters
पत्र सूचना कार्यालयाचे कोविड-19 संबंधित बातमीपत्र
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 26 जून 2021
|
|
- 31.50 Cr. Vaccine Doses administered so far under Nationwide Vaccination Drive
- India administered 61.19 lakh vaccine doses in last 24 hours
- India reports 48,698 new cases in last 24 hours
- India's Active Caseload declines to 5,95,565; less than 6 lakhs after 86 days
- Active cases constitute 1.97% of total cases
- 2,91,93,085 Total Recoveries across the country so far
- 64,818 patients recovered during last 24 hours
- Daily recoveries continue to outnumber Daily New Cases for 44th consecutive day
- Recovery Rate increases to 96.72%
- Weekly Positivity Rate remains below 5%, currently at 2.97%
- Daily positivity rate at 2.79%, less than 5% for 19 consecutive days
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
भारताच्या देशव्यापी लसीकरण अभियानाने काल 31 कोटींचा मैलाचा टप्पा पार केला. आज सकाळी 7 वाजेपर्यंत उपलब्ध अहवालानुसार 42,00,839 सत्रांमध्ये, एकूण 31,50,45,926 लसींच्या मात्रा देण्यात आल्या आहेत. गेल्या 24 तासात 61,19,169 मात्रा देण्यात आल्या.
यात समावेश आहे:
कोविड -19 प्रतिबंधक लसीकरणाच्या नव्या टप्प्याला 21 जून 2021 रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केंद्र सरकार वचनबद्ध आहे.
भारतात गेल्या 24 तासात 48,698 नव्या रुग्णांची नोंद झाली.
सलग 19 दिवस 1 लाखापेक्षा कमी दैनंदिन रुग्णांची नोंद झाली आहे. राज्ये आणि केंद्र शासित प्रदेशांच्या सातत्यपूर्ण आणि समन्वित प्रयत्नांचे हे फळ आहे.
भारतात सक्रीय रुग्णसंख्येतही सातत्याने घट होत आहे. देशात आज सक्रीय रुग्णसंख्या 5,95,565 इतकी आहे. 86 दिवसांनंतर रुग्णसंख्या 6 लाखांखाली गेली आहे.
गेल्या 24 तासात सक्रीय रुग्णसंख्येत एकूण 17,303 इतकी घट झाली असून सध्या देशात एकूण रुग्णसंख्येच्या केवळ 1.97% सक्रीय रुग्ण आहेत.
कोविड -19 संसर्गातून मोठ्या प्रमाणावर रुग्ण बरे होत असल्याने सलग 44 दिवशी भारतात नव्या रुग्णांपेक्षा बरे होणाऱ्यांची संख्या अधिक आहे. गेल्या 24 तासात 64,818 रुग्ण बरे झाले आहेत.
दैनंदिन नव्या रुग्णांच्या तुलनेत गेल्या 24 तासात जवळपास, 16,000  जण बरे झाले.
भारतात महामारीच्या सुरुवातीपासून ते आतापर्यंत एकूण 2,91,93,085 तर गेल्या 24 तासात 64,818 रुग्ण कोविड-19 संसर्गातून बरे झाले आहेत. रुग्ण बरे होण्याचा कल सातत्याने सकारात्मक असून आता रुग्ण बरे होण्याचा एकूण दर 96.72% झाला आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 17,35,781 चाचण्या करण्यात आल्या. देशात आतापर्यंत एकूण 39.78 कोटींपेक्षा अधिक  चाचण्या करण्यात आल्या आहेत.
देशात एकीकडे चाचण्या वाढत असून दुसरीकडे साप्ताहिक पॉझिटीव्हीटी दरात घट कायम आहे. सध्या साप्ताहिक पॉझिटीव्हीटी 2.97% तर दैनंदिन पॉझिटीव्हीटी 2.79% आहे. सलग 19 व्या दिवशी हा 5% पेक्षा कमी आहे.
इतर अपडेटस्
Important Tweets
आरोग्य आणि कुटुंब कल्याण मंत्रालय
कोविड-19 ची ताजी स्थिती
रुग्ण बरे होण्याचे प्रमाण वाढून 47.76% वर पोहोचले
नवी दिल्ली, 31 मे 2020
कोविड-19 च्या प्रतिबंध, नियंत्रण आणि व्यवस्थापनासाठी राज्ये / केंद्रशासित प्रदेशांच्या सोबत भारत सरकार श्रेणीबद्ध, पूर्व नियोजित आणि व्यावहारिक दृष्टिकोनातून अनेक पावले उचलत आहे. उच्च स्तरावर याविषयी नियमितपणे पुनरावलोकन आणि परीक्षण केले जात आहे.
गेल्या 24 तासात 4,614 रुग्ण बरे झाल्याचे आढळून आले. आत्तापर्यंत एकूण 86,983 रुग्ण बरे झाले आहेत. त्यामुळे रुग्ण बरे होण्याचे प्रमाण आता 47.76% वर पोहोचले आहे. आजमितीस सक्रिय वैद्यकीय परीक्षणाखाली 89,995 रुग्ण आहेत.
कोविड -19 शी संबंधित सर्व तांत्रिक मुद्द्यांविषयी, मार्गदर्शक तत्वांविषयी आणि सल्ल्यासंबंधी अधिकृत व अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/ आणि @MOHFW_INDIA.
कोविड -19 शी संबंधित तांत्रिक प्रश्न technicalquery.covid19[at]gov[dot]in यावर तर इतर प्रश्न ncov2019[at]gov[dot]in and @CovidIndiaSeva यावर पाठवू शकता.
कोविड -19 वर काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा : + 91-11-23978046 या हेल्पलाइनवर किंवा 1075  क्रमांकावर. कोविड-19 वरील राज्ये / केंद्रशासित प्रदेशांच्या हेल्पलाइन क्रमांकाची यादी देखील https://www.mohfw.gov.in/pdf/coronvavirushelplinenumber.pdf यावर उपलब्ध आहे.M.Chopade/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
माहिती आणि प्रसारणमंत्री प्रकाश जावडेकर यांच्या हस्ते फिल्म बाझारचे उद्घाटन
गोवा, 20 नोव्हेंबर 2019
50 व्या इफ्फीदरम्यान राष्ट्रीय चित्रपट विकास महामंडळाने आयोजित केलेल्या ‘फिल्म बाझार’चे माहिती आणि प्रसारणमंत्री प्रकाश जावडेकर यांच्या हस्ते आज गोव्यात उद्घाटन झाले. भारतीय चित्रपट आता जगभरात मान्यता पावत असल्याचे जावडेकर यांनी सांगितले. चित्रपट हक्क खरेदी विक्री व्यतिरिक्त भारतातून चित्रपटविषयक बौद्धीक सामग्रीच्या खरेदी विक्रीसाठी फिल्म बाझार हे उत्तम स्थान आहे. नवनव्या कल्पनांसाठी हा मंच असून या कल्पना इथून घेऊन जगभरात पोहोचवता येऊ शकतात असे ते म्हणाले. दरवर्षी होणारा हा फिल्म बाझार गोव्यातल्या मेरीएट रिसॉर्टवर 20 ते 24 नोव्हेंबरदरम्यान भरवला जाणार आहे.
फिल्म बाझार ही सर्वात मोठी दक्षिण आशियाई चित्रपट बाजारपेठ, दक्षिण आशिया आणि आंतरराष्ट्रीय चित्रपट समुदाय यांच्यातल्या सृजनशील आणि वित्तीय सहकार्याला प्रोत्साहन देते. 2007 मध्ये सुरू झालेल्या या फिल्म बाझारला राष्ट्रीय आणि आंतरराष्ट्रीय वाढता प्रतिसाद लाभत आहे. या फिल्म बाझारमध्ये यंदा लंच बॉक्स, तितली, कोर्ट, मिस लव्हली, दम लगाके हैशा विषयी सादरीकरण करण्यात येणार आहेत.
G.Chippalkatti/N.Chitale/S.Kane/P.Kor
(Visitor Counter : 41
संरक्षण मंत्रालय
अविवाहित दिव्यांग मुले वयाच्या 25 वर्षानंतरही माजी सैनिक अंशदायी आरोग्य योजनेच्या  सुविधेसाठी पात्र
नवी दिल्ली, 8 जुलै 2020
आतापर्यंत अविवाहित, कायमस्वरुपी अपंग आणि आर्थिकदृष्ट्या परावलंबी तसेच ज्यांच्या वयाची २५ वर्षे पूर्ण झाली अशा सैनिक मुलांना माजी सैनिक अंशदायी आरोग्य योजनेचे  लाभार्थी मानले जात नव्हते तसेच त्यांना माजी सैनिक अंशदायी आरोग्य योजना  अंतर्गत वैद्यकीय सुविधा मिळण्यास पात्र समजण्यात येत नव्हते. परंतु हे केंद्र सरकारच्या आरोग्य योजनेच्या  नियमांनुसार असून, ज्याचे पालन ईसीएसएस द्वारे केले जाते. तथापि, सीजीएचएसने कार्यालय पत्रक  क्रमांक 4-24 / 96-सी आणि पी / सीजीएचएस  / ईएचएस दिनांक 1 जानेवारी 2020 रोजी जारी केल्यानुसार सीजीएचएस लाभार्थ्यांचे पुत्र ज्यांना वयाच्या 25 वर्षानंतर दिव्यांगत्व आले आहे, आणि त्यांच्यावर अवलंबून आहेत म्हणूनच आरोग्य आणि कुटुंब कल्याण मंत्रालयाने 5 मे 2018 रोजी जारी केलेल्या कार्यालय पत्रक क्रमांक 4-24 / 96-सी आणि पी / सीजीएचएस  / ईएचएस मधील अटींची पूर्तता केल्यानंतर सीजीएचएस योजनेचा लाभ घेण्यासाठी पात्र ठरतील.
आता संरक्षण मंत्रालय आणि माजी सैनिक कल्याण विभागाने निर्णय घेतला आहे की, उपरोक्त पात्रतेप्रमाणेच ईसीएचएस लाभार्थ्यांचे अविवाहित पुत्र जे वयाची 25 वर्षे पूर्ण झाल्यानंतर कायमस्वरूपी दिव्यांग झाले आहेत आणि आर्थिकदृष्ट्या ईसीएचएस लाभार्थ्यांवर अवलंबून आहेत आणि म्हणूनच आरोग्य आणि कुटुंब कल्याण मंत्रालयाने 7 मे 2018 रोजी जारी केलेल्या कार्यालय पत्रकातील अटींची पूर्तता केल्यानंतर सीजीएचएस योजनेचा लाभ घेण्यासाठी पात्र ठरतील.
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
सांस्कृतिक मंत्रालय
संगीत नाटक अकादमीने 2019, 2020 आणि 2021 या वर्षांसाठी संगीत नाटक अकादमी पुरस्कारांची केली घोषणा
पुरस्कारासाठी 128 कलाकारांची निवड
कला क्षेत्रातील दहा नामवंत व्यक्तींची अकादमी सहध्यायी म्हणून निवड करण्यात आली आहे
संगीत नाटक अकादमीच्या सर्वसाधारण परिषदेच्या नवी दिल्ली, येथील संगीत, नृत्य आणि नाट्य क्षेत्रातील राष्ट्रीय अकादमीने 6 ते 8 नोव्हेंबर 2022 रोजी नवी दिल्ली येथे झालेल्या बैठकीत कला क्षेत्रातील दहा नामवंत व्यक्तींची अकादमीचे सहध्यायी म्हणून एकमताने निवड केली.
अकादमीची शिष्यवृत्ती हा सर्वात प्रतिष्ठित आणि दुर्मिळ असा सन्मान आहे जो एकावेळी केवळ 40 गुणवंतांना दिला जातो. आता दहा नवीन सहाध्यायींसह संगीत नाटक अकादमी मधल्या एकूण सहध्यायीची संख्या 39 झाली आहे.
सर्वसाधारण परिषदेने 2019, 2020 आणि 2021 या वर्षांसाठी संगीत, नृत्य, नाट्य, पारंपारिक/लोक/आदिवासी संगीत/नृत्य/नाट्य, कठपुतली आणि संगीत नाटकासाठी परफॉर्मिंग आर्ट्समधील एकूण योगदान/शिष्यवृत्ती या क्षेत्रातील एकशे अठ्ठावीस  कलाकारांची निवड केली. या एकशे अठ्ठावीस  कलाकारांमध्ये तीन संयुक्त पुरस्कारांचा समावेश आहे.
हे नामवंत कलाकार हिंदुस्थानी आणि कर्नाटक अशा दोन्ही प्रकारच्या गायन - संगीतासारख्या परफॉर्मिंग कलांच्या क्षेत्रातील आहेत. बासरी, सतार आणि मृदंगमसह हिंदुस्तानी आणि कर्नाटक दोन्ही वाद्य संगीत; सुगम संगीत तसेच हरिकथा यांचा यात समावेश आहे. भरतनाट्यम, कथ्थक, कथकली, कुचीपुडी, ओडिसी, सत्रिय, मोहिनीअट्टम तसेच समकालीन नृत्य; रंगभूमीवरील विविध प्रकारचे नैपुण्य इत्यादी भारतीय नृत्यशैलीतील प्रमुख प्रकारांचा यात अंतर्भाव आहे.
अकादमी सहाध्यायींच्या पुरस्काराचे स्वरूप 3,00,000/-रुपये  असे आहे तर अकादमी पुरस्कारामध्ये ताम्रपत्र , शाल आणि 1,00,000/- रुपये  असे पुरस्काराचे स्वरूप असते.
संगीत नाटक अकादमी पुरस्कार राष्ट्रपतींच्या हस्ते एका विशेष समारंभात प्रदान केले जातील.
पुरस्कार विजेत्यांच्या संपूर्ण यादीसाठी येथे क्लिक करा.